Document ID: 32004D0836

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 6ης Δεκεμβρίου 2004 για την τροποποίηση και τη διόρθωση της απόφασης 2004/4/ΕΚ που επιτρέπει προσωρινά στα κράτη μέλη να λάβουν επείγοντα μέτρα κατά της εξάπλωσης της Pseudomonas solanacearum (Smith) Smith όσον αφορά την Αίγυπτο [κοινοποιηθείσα υπό τον αριθμό Ε(2004) 4602] (2004/836/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3, Εκτιμώντας τα ακόλουθα: (1) Σύμφωνα με την απόφαση 2004/4/ΕΚ της Επιτροπής (2), οι κόνδυλοι του Solanum tuberosum L., καταγωγής Αιγύπτου, δεν πρέπει καταρχήν να εισάγονται στην Κοινότητα. Ωστόσο, για την περίοδο εισαγωγών 2003/04 επιτρέπεται η είσοδος στο έδαφος της Κοινότητας τέτοιων κονδύλων από περιοχές απαλλαγμένες από επιβλαβείς οργανισμούς και υπό ορισμένους όρους. (2) Κατά τη διάρκεια της περιόδου εισαγωγών 2003/2004 σημειώθηκαν πολλά κρούσματα Pseudomonas solanacearum (Smith) Smith και η Αίγυπτος αποφάσισε η ίδια να σταματήσει όλες τις εξαγωγές αιγυπτιακών πατατών προς την Κοινότητα από τις 9 Απριλίου 2004. (3) Η κατάσταση επαναξιολογήθηκε. Η Αίγυπτος ενημέρωσε την Επιτροπή ότι ελήφθησαν αυστηρότερα μέτρα έναντι των παραγωγών, των επιθεωρητών, των εξαγωγέων και των σταθμών συσκευασίας που παραβαίνουν τις αιγυπτιακές οδηγίες όσον αφορά το εμπόδιο πατάτας με προορισμό την Κοινότητα. Πρόσθετα μέτρα ελήφθησαν όσον αφορά την αναγνώριση των απαλλαγμένων από επιβλαβείς οργανισμούς περιοχών, τη μείωση της περιόδου ισχύος του φυτοϋγειονομικού πιστοποιητικού από δεκαπέντε σε επτά ημέρες, την αύξηση του αριθμού των επιθεωρητών, αυστηρότερους κανόνες σχετικά με την επισήμανση των σάκων και αυστηρότερους κανόνες για τις εταιρείες που επιθυμούν να εξάγουν πατάτες στην Κοινότητα. (4) Υπό το φως των πληροφοριών που παρέσχε η Αίγυπτος, η Επιτροπή διαπιστώνει ότι δεν υπάρχει κίνδυνος εξάπλωσης της Pseudomonas solanacearum (Smith) Smith με την είσοδο στην Κοινότητα κονδύλων του Solanum tuberosum L. από περιοχές της Αιγύπτου που είναι απαλλαγμένες από επιβλαβείς οργανισμούς, με την προϋπόθεση ότι πληρούνται ειδικοί όροι. Η είσοδος στην Κοινότητα κονδύλων του Solanum tuberosum L., καταγωγής Αιγύπτου, θα πρέπει, συνεπώς, να επιτραπεί για την περίοδο εισαγωγών 2004/05. (5) Επιπλέον, πρέπει να διορθωθούν κάποια λάθη του κειμένου. (6) Ως εκ τούτου, η απόφαση 2004/4/ΕΚ πρέπει να τροποποιηθεί ανάλογα. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2004/4/ΕΚ τροποποιείται ως εξής: 1) Το άρθρο 2 τροποποιείται ως εξής: α) στην παράγραφο 1, η αναφορά «2003/04» αντικαθίσταται από την αναφορά «2004/05»· β) στην παράγραφο 2, η αναφορά «2003/04» αντικαθίσταται από την αναφορά «2004/05». 2) Στο άρθρο 3, η αναφορά «2003/04» αντικαθίσταται από την αναφορά «2004/05». 3) Στο άρθρο 4, η αναφορά «30 Αυγούστου 2004» αντικαθίσταται από την αναφορά «30 Αυγούστου 2005». 4) Στο άρθρο 7, η αναφορά «30 Σεπτεμβρίου 2004» αντικαθίσταται από την αναφορά «30 Σεπτεμβρίου 2005». 5) Το παράρτημα τροποποιείται ως εξής: α) στο σημείο 1 στοιχείο α), η φράση «όπως διαπιστώνει η Επιτροπή» διαγράφεται· β) στο σημείο 1 στοιχείο β) σημείο iii), η αναφορά «2003/04» αντικαθίσταται από την αναφορά «2004/05»· γ) στο σημείο 1 στοιχείο β) σημείο iii) δεύτερη περίπτωση, η φράση «1η Ιανουαρίου 2004» αντικαθίσταται από τη φράση «1η Ιανουαρίου 2005»· δ) το σημείο 1 στοιχείο β), το σημείο x) αντικαθίσταται από το ακόλουθο κείμενο: «x) να φέρουν σαφή σήμανση σε κάθε σάκο ο οποίος είναι σφραγισμένος, υπό τον έλεγχο των αρμόδιων αιγυπτιακών αρχών, με ανεξίτηλη ένδειξη του σχετικού επίσημου κωδικού αριθμού, όπως ορίζεται στον κατάλογο των εγκεκριμένων απαλλαγμένων από επιβλαβείς οργανισμούς περιοχών, που καταρτίζεται βάσει του άρθρου 2 της παρούσας απόφασης, καθώς και του συγκεκριμένου αριθμού παρτίδας»· ε) στο σημείο 1 στοιχείο β) σημείο xii), η φράση «1η Ιανουαρίου 2004» αντικαθίσταται από τη φράση «1η Ιανουαρίου 2005»· στ) στο σημείο 5 δεύτερο εδάφιο, η αναφορά «2003/04» αντικαθίσταται από την αναφορά «2004/05». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 6 Δεκεμβρίου 2004.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2488
2723
2442
1794
2479
8369
311
5780
c_6e703074
1658
2416
11

EuroVoc IDs (Expanded): 2488
2723
2442
1794
2479
8369
311
5780
c_6e703074
1658
2416
11

Dataset Source: meu

Split: train